نِکوکاڈو اَووکاڈو

نِکولس پیری (یوکرائنی: николас πерия، پٲدٲیِش مئی 19، 1992) یس نِکوکاڈو اَووکاڈو کہ ناوٕ سٟتؠ مشہوٗر چھُ، چھِ اَکھ یوکرائنی نژاد امریکی انٹرنیٹ مشہوٗر شخصیت تہٕ یوٗٹیٛوٗبر یس پننہٕ مُکبَنٛگ  ویٖڈیوز خأطرٕ مشہوٗر۔  سَتَمبَر  ہس تام چھ أمؠ شیٚن یوٹیوب چینلن پؠٹھ 9.9 ملین کھۄتہٕ زیٛادٕ سبسکرائبر تہٕ لگ بگ 26.67 ارب کُل ویو جمع کٔرمٕتؠ۔  أمہ سٕنٛز آن لاین شخصیت چھ پنٛنہ مزاحیہ تہٕ تھیٹرٕکی اداکٲری، کیمراہس پیٚٹھ زیٛادٕ وَزَن حٲصل کرنہٕ تہٕ ٹِک ٹاک پیٚٹھ 10 ارب کھۄتہٕ زیٛادٕ ویوٗز بناونہٕ خٲطرٕ زاننہٕ یوان۔

سَتَمبَر 2024 مَنٛز ووٚن تٔمؠ أکس ویٖڈیو مَنٛز ز أمؠ اوس دۄن ؤرین دوران 250 پاؤنڈ (114 کلوگرام) کھۄتہٕ زیٛادٕ وَزَن کم کوٚرمت۔ تٔمؠ ووٚن زِ أمؠ اوس یہِ وَزَن کم کرن برٛونٛہہ پؠٹھ ریکارڈ کرنہٕ آمُت مُواد اپ لوڈ کٔرِتھ چُھپومت۔ ویٖڈیو، ییٚمیک عنوان "زٕ قدم برٛۄنٛہہ" اوس، 48 گھنٹن مَنٛز کٔرؠ 26 ملین کھۄتہٕ زیٛادٕ ویوٗز حٲصل۔ یہِ ویٖڈیو چھ پیری سٕنٛدؠ ساروٕے کھۄتہٕ کامیاب اپلوڈن مَنٛز اَکھ، ییٚمؠ فَرؤری 2025 ہس تام 50 ملین کھۄتہٕ زیٛادٕ ویوٗز حٲصل کٔرؠ۔

اِبتدٲے زِندگی
پیری اوس 19 مئی 1992 مَنٛز خیرسنس مَنٛز زامُت، تہٕ یہٕ اوس لۄکچارس مَنٛز أکؠ امریکی خاندانن اپناومُت ییٚمؠ تٔمؠ سٕنٛز پرورش پنسلوانیاہس مَنٛز کٔر۔  تم کٔر کالیجس مَنٛز وائلن کارکردٕگی مَنٛز میجر، کیتھولک یونیورسٹی آف امریکہک بینجمن ٹی روم سکوٗل آف میوزک، ڈرٛاما تہٕ آرٹس مَنٛز شرکت تہٕ کارنیگی ہالس مَنٛز پرفارم کران۔  2011 تہٕ 2012 ہس درمیان، کٔر تٔمؠ فری لانس وائلنسٹ تہٕ ہوم ڈپو کارکن کس طورس پیٚٹھ زندٕ، تہٕ برٛاڈوے آرکسٹرا مَنٛز گنٛدنُک پنُن خواب پوٗرٕ کرنہٕ خٲطرٕ گوٚو 2013 مَنٛز نیو یارک شَہَر۔ تاہم، تمس باسیو باقی باصلاحیت موسیقارو سٟتؠ ؤلِتھ شہرس مَنٛز روزٕ کماونس مَنٛز مُشکل۔

پێشہٕ
نِکوکاڈو اَووکاڈو (پیری) کوٚر 2014 ہَس مَنٛز بطورِ ویگن یوٗٹیٛوبر شروٗع مگر 2016 ہَس مَنٛز کوٚرُن مقبوٗلیت حٲصِل کٔرِتھ مُکبَنٛگ کُن تبدیٖل۔ سُہ چھُ آن لائن اِختِلافَن مَنٛز شٲمِل، یِمَو مَنٛز کینٛہہ سُہ تسلیٖم کران چھُ زِ تِم ٲسؠ سٹیج کرنہٕ آمٕتؠ۔ وَزَن بڑنہٕ کِنہِ چھِ أمہِ سٕنٛدِس صحتَس مُتعلِق خدشات پٲدٕ کرنہٕ آمٕتہِ ۔ 2024 ہَس مَنٛز کوٚر تٔمؠ گۄڈٕ اعلان زِ سُہ چھُ وَزَن کم کرُن ترٛاوان مگر پتہٕ کوٚرُن 250+ پاؤنڈ وزنَس مَنٛز خُفیہ کمی ہُنٛد اِظہار، تہٕ ووٚنُن یہِ اَکھ سمٲجی تجرُبہٕ (social experiment) ۔ 2025 ہَس مَنٛز کٔر تٔمؠ زِیٛادٕ مٕسلہٕ حل کرنہٕ خٲطرٕ فیس لفٹ تہٕ باڈی لفٹٕچ سرجری۔

ذٲتی زِندگی 
نِکوکاڈو اَووکاڈو چھِ (:en:Gay men) گے  تہٕ 2016 کِس أکِس ویٖڈیو مُطٲبِق سمکھییہِ پیری گۄڈٕنِچہِ لَٹہِ أکِس ویگن فیس بُک گرٛوپ کہِ ذٔریعہٕ اورلِن ہومَس سٟتؠ۔ ریتن ہنٛد آن لائن مواصلات پتہٕ، ہومن کوٚر ووڈ اسٹاک فروٹ فیسٹیولس مَنٛز پیری سٟتؠ مِلنہٕ خٲطرٕ پننہٕ آبٲئی ملک، کولومبیٛا پیٚٹھٕ امریکہُک سَفر۔ تِمو کوٚر وسطی امریکہس مَنٛز اِکہٕ وٹہٕ سفر کرنہٕ پتہٕ تَعلُقات شروٗع، تہٕ پیری ترٲو 2014 کِس شروٗعاتس مَنٛز کولمبیاہس مَنٛز ہومس سٟتؠ آباد گژھنہٕ خٲطرٕ پنُن میٛوزیکل کیریئر۔ دۄشوَو کوٚر 10 اپریل 2017 مَنٛز خانٛدر۔  تم چھِ فِلحال لاس ویگاس ، نیواڈاہس مَنٛز روزان۔

 حَوالہٕ